เปิดเช่าพระคลัง
ไม่ว่าภาวะเศรษฐกิจจะเป็นอย่างไร กรมธนารักษ์ก็ขอแนะนำของขวัญปีใหม่ให้กับประชาชน เป็นชุดอวยพร &#8220;พระคลัง&#8221; ซึ่งเป็นเทพผู้รักษาพระคลังมหาสมบัติและเป็นที่เคารพนับถืออย่างสูงของข้าราชการกระทรวงการคลัง ซึ่งถือกันว่าใครมีไว้บูชาแล้วจะรวย
29 ต.ค. 2565

ไม่ว่าภาวะเศรษฐกิจจะเป็นอย่างไร กรมธนารักษ์ก็ขอแนะนำของขวัญปีใหม่ให้กับประชาชน เป็นชุดอวยพร “พระคลัง” ซึ่งเป็นเทพผู้รักษาพระคลังมหาสมบัติและเป็นที่เคารพนับถืออย่างสูงของข้าราชการกระทรวงการคลัง ซึ่งถือกันว่าใครมีไว้บูชาแล้วจะรวย
นริศ ชัยสูตร อธิบดีกรมธนารักษ์ กระซิบว่าจะเปิดให้ประชาชนเช่าบูชาพระคลัง หรือมอบเป็นของขวัญ โดยพระคลังลอยองค์เนื้อโลหะขนาดความสูง 29 ซม. ให้เช่าบูชาองค์ละ 20,000 บาทและเหรียญพระคลังเพชรยอดมงกุฎชนิดเหรียญทองคำแท้ เช่าบูชาเหรียญละ 55,000 บาท
และเนื่องจากผลิตจำนวนจำกัด พระคลังลอยองค์มีเพียง 200 องค์ ส่วนเหรียญพระคลังยอดมงกุฎ มีเพียง 125 เหรียญ จึงเปิดให้ประชาชนเช่าบูชาได้ในจำนวนจำกัดเพียงคนละ 1 เหรียญ 1 องค์ เท่านั้น
สำหรับผู้มีทรัพย์น้อย สามารถเช่าพระคลังแบบโปสการ์ดบรรจุในกรอบรูปสวยงามได้ในราคา 250 บาท กรอบบรรจุโปสการ์ดพระคลังแบบหลุยส์ ราคา 400 บาท